ออมสินงดบริการทางการเงินผ่านระบบอิเล็กทรอนิกส์25-26 ต.ค.
ธนาคารออมสิน แจ้งปิดระบบ เอทีเอ็ม และอินเตอร์เน็ตแบงก์กิ้ง 25 - 26 ต.ค. นี้
21 ต.ค. 2557

ธนาคารออมสิน แจ้งปิดระบบ เอทีเอ็ม และอินเตอร์เน็ตแบงก์กิ้ง 25 - 26 ต.ค. นี้ 
รายงานข่าวจากธนาคารออมสิน เปิดเผยว่า ธนาคารออมสิน จะงดให้บริการธุรกรรมทางการเงินผ่านระบบอิเล็กทรอนิกส์ ได้แก่ เอทีเอ็ม วีซ่า และอินเตอร์เน็ตแบงค์กิ้ง เป็นการชั่วคราว โดยแบ่งเป็นช่วงเวลาดังนี้ ในวันที่ 25ต.ค. 2557 ตั้งแต่เวลา 03.00 น. – 08.00 น. (รวมเวลา 5 ชั่วโมง) และตั้งแต่เวลา 21.30 น. ถึงวันที่ 26ต.ค. 2557 เวลา 01.30 น. (รวมเวลา 4 ชั่วโมง) ส่งผลให้บัตรออมสินเอทีเอ็ม บัตรออมสินวีซ่าเดบิต ทุกประเภท ไม่สามารถใช้บริการที่ตู้เอทีเอ็มหรือเครื่องรูดชำระสินค้าและบริการของทุกธนาคารได้ เนื่องจาก ธนาคารฯ จะมีการทดสอบแผนกู้ระบบงานกรณีฉุกเฉิน DRP (Disaster Recovery Plan) กับระบบ CBS (Core Banking System) ซึ่งเป็นกระบวนการทดสอบการกอบกู้ระบบงานหลักที่ใช้ดำเนินธุรกิจธนาคาร ทำหน้าที่จัดการข้อมูลทั้งหมดที่เกี่ยวข้องกับลูกค้า ถือเป็นอีกเครื่องมือหนึ่งที่มีศักยภาพที่สนับสนุนให้ธนาคารสามารถพัฒนาผลิตภัณฑ์และบริการสู่ตลาดได้ทันต่อการแข่งขันและรองรับความต้องการของลูกค้าได้ 
ทั้งนี้ การทดสอบดังกล่าว ธนาคารได้จัดทำขึ้นอย่างสม่ำเสมอเพื่อความปลอดภัยและป้องกันความเสียหายด้านข้อมูลของลูกค้า กรณีเกิดวิกฤตอันเป็นเหตุให้การดำเนินงานต้องหยุดชะงัก อาทิ ภัยพิบัติต่างๆ การก่อการร้าย รวมถึงเกิดการแพร่กระจายของไวรัสคอมพิวเตอร์ เป็นต้น อันส่งผลกระทบต่อการทำงานของโปรแกรม   โดยสามารถสอบถามข้อมูลเพิ่มเติมได้ที่ โทร. 1115